VALSTYBINĖS MAISTO IR VETERINARIJOS TARNYBOS

DIREKTORIUS

ĮSAKYMAS

Dėl LIETUVOS VEISLINIŲ KIAULIŲ AUGINTOJŲ IR GERINTOJŲ ASOCIACIJOS PRIPAŽINIMO VEISIMO ORGANIZACIJA PANAIKINIMO IR LANDRASŲ VEISLĖS KIAULIŲ VEISIMO PROGRAMOS 2021–2030 METAMS PATVIRTINIMO PANAIKINIMO

2024 m. vasario 9 d. Nr. B1-207

Vilnius

Vadovaudamasis 2016 m. birželio 8 d. Europos Parlamento ir Tarybos reglamentu (ES) 2016/1012 dėl zootechninių ir genealoginių reikalavimų, taikomų grynaveislių veislinių gyvūnų ir hibridinių veislinių kiaulių veisimui, prekybai jais bei jų genetinės medžiagos produktais ir jų įvežimui į Sąjungą, kuriuo iš dalies keičiami Reglamentas (ES) Nr. 652/2014, Tarybos direktyvos 89/608/EEB ir 90/425/EEB bei panaikinami tam tikri gyvūnų veisimo srities aktai, 6 straipsnio 2 dalimi, Lietuvos Respublikos ūkinių gyvūnų veislininkystės įstatymo 5 straipsnio 1 dalimi, Lietuvos Respublikos Vyriausybės 2018 m. rugsėjo 19 d. nutarimo Nr. 940 „Dėl kompetentingų institucijų paskyrimo ūkinių gyvūnų veislininkystės srityje” 1 punktu ir Veisimo programų tvirtinimo ir veisimo organizacijų pripažinimo taisyklių, patvirtintų Lietuvos Respublikos žemės ūkio ministro 2009 m. gruodžio 11 d. įsakymu Nr. 3D-965 „Dėl Veisimo programų tvirtinimo ir veisimo organizacijų pripažinimo taisyklių patvirtinimo“ (toliau – Taisyklės), 36.3 ir 36.6 papunkčiais ir 38 punktu ir atsižvelgdamas į tai, kad Lietuvos veislinių kiaulių augintojų ir gerintojų asociacija nepateikė veisimo programos vykdymo ataskaitos iki 2024-02-01, kaip tai nustatyta Taisyklių 35.2.5 papunktyje:

1. P a n a i k i n u:

1.1. Lietuvos veislinių kiaulių augintojų ir gerintojų asociacijos, įm. k. 303038048, pripažinimą veisimo organizacija1 Lietuvos veislinių kiaulių augintojų ir gerintojų asociacija buvo pripažinta veislininkystės institucija Lietuvos Respublikos žemės ūkio ministro 2015 m. gegužės 19 d. įsakymo Nr. 3D-397 „Dėl Lietuvos veislinių kiaulių augintojų ir gerintojų asociacijos pripažinimo veislininkystės institucija” 1 punktu; .

1.2. Lietuvos veislinių kiaulių augintojų ir gerintojų asociacijos Landrasų veislės kiaulių veisimo programos 2021–2030 metams2 Lietuvos veislinių kiaulių augintojų ir gerintojų asociacijos Landrasų veislės kiaulių veisimo programa 2021–2030 metams buvo patvirtinta Valstybinės maisto ir veterinarijos tarnybos direktoriaus 2021 m. gegužės 24 d. įsakymo Nr. B1-425 „Dėl veisimo programos patvirtinimo” 1 punktu patvirtinimą.

2. P a v e d u:

2.1. Valstybinės maisto ir veterinarijos tarnybos Veislininkystės skyriui, vadovaujantis Taisyklių 42 punktu, informuoti šio įsakymo 1 punkte nurodytą veisimo organizaciją apie jos pripažinimo veisimo organizacija panaikinimą;

2.2. įsakymo vykdymo kontrolę Valstybinės maisto ir veterinarijos tarnybos Veislininkystės skyriui.

3. I n f o r m u o j u, kad šis sprendimas per vieną mėnesį nuo jo įsigaliojimo dienos gali būti apskųstas Valstybinės maisto ir veterinarijos tarnybos direktoriaus 2007 m. spalio 31 d. įsakymo Nr. B1-790 „Dėl asmenų prašymų ir skundų nagrinėjimo Valstybinėje maisto ir veterinarijos tarnyboje“ nustatyta tvarka Valstybinei maisto ir veterinarijos tarnybai, esančiai Siesikų g. 19, Vilniuje, Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka Lietuvos administracinių ginčų komisijai, esančiai Vilniaus g. 27, Vilniuje, arba Lietuvos Respublikos administracinių bylų teisenos įstatymo nustatyta tvarka Vilniaus apygardos administraciniam teismui, esančiam Žygimantų g. 2, Vilniuje.

Direktoriaus pavaduotojas,

pavaduojantis direktorių	Paulius Bušauskas